Укх деношка Наьсарен салоIача моттигех цхьаннахьа гIолла со хьавоагIаш аз зийр, наха Iоховша техача гIанда юхе мороженное чуяьлла каьхат уллаш. Се дIатIакхаьчача хьал а ийца из каьхат нувхаш кхувсарга чу дIачутоссаргда-кх аз, яхаш из Iокхессачоа раьза а воацаш водар со. Цига со дIатIакхачале мичахьара гучаваьннав ца ховча цхьан зIамигача сага хьал а ийца дIа а дихьа нувхаш кхувсарга чу дIачукхессар из каьхат. Цкъарчоа хала хийттар сона из сайл хьалхаваьнна, бакъда, цул тIехьагIа кхийттар со, са дагахьа хиннар мо шийна маьл баккха уйла дага а хинна цо из даьлга.